open-index/open-wikipedia-markdown huggingface dataset:
Լևոն Զոհրաբյան (այլ կիրառումներ)

**Լևոն Զոհրաբյան** անունը կարող է վերաբերել հետևյալ անձանց.

* Լևոն Բոգդանի Զոհրաբյան (նոյեմբերի 1 (նոյեմբերի 13), 1894, Բաթում - օգոստոսի 29, 1959, Լենինական), հայ դերասան։ ՀԽՍՀ ժողովրդական արտիստ (1947)։
* Լևոն Ներսեսի Զոհրաբյան (փետրվարի 16, 1919, Օձուն, Լոռու մարզ, Հայաստան - օգոստոսի 27, 1990, Երևան, Հայկական ԽՍՀ, ԽՍՀՄ), հայ աշխարհագրագետ, երկրաձևաբանության մասնագետ (գեոմորֆոլոգ), աշխարհագրական գիտությունների թեկնածու (1962), դոցենտ (1954)։
Իր սիրելի Մըխիթարին…

«**Իր սիրելի Մըխիթարին**…», Հովհաննես Թումանյանի ստեղծագործություններից, որը գրվել է 1904 թվականի փետրվարի 18-ին։

## Պատմություն
Բանաստեղծությունը նվիրված է ինժեներ-տեխնոլոգ Մխիթար Տեր-Անդրեասյանին։

Այս ընծայականը բանաստեղծը գրել է Թումանյանի ընտանիքի արխիվի անձնական գրքերի 451-րդ ֆոնդում պահվող, 1903 թվականին լույս տեսած «Բանաստեղծություններ» ժողովածուում՝ մի ինքնագիր օրինակի անվանաթերթի հաջորդ էջում։

Ստեղծագործությունը առաջին անգամ հրատարակել է Ջ. Ավետյանը՝ 1978 թվականին լույս տեսած «Գարուն» ամսագրի 8-րդ համարի 79-րդ էջում։

Թումանյանի երկերի ժողովածուի առաջին հատորում տպագրվել է ինքնագրից։

## Ծանոթագրություններ

Կատեգորիա:Բանաստեղծություններ
Վլադիմիր Զորանյան

**Վլադիմիր Արեստակի Զորանյան** (), հայ անասնաբույծ։ Գյուղատնտեսական գիտությունների դոկտոր (1982), պրոֆեսոր (1985)։ ՀԳԳԱ անասնաբուծության և անասնաբուժական բժշկագիտության բաժանմունքի ակադեմիկոս (1994)։ ՀԽՍՀ վաստակավոր անասնաբույծ (1981)։

## Կենսագրություն
Վլադիմիր Զորանյանը ծնվել է 1936 թվականի ապրիլի 17-ին, Ախալքալաքի շրջանի Աբուլ գյուղում։ 1958 թվականին ավարտել է Երևանի անասնաբուծական-անասնաբուժական ինստիտուտը։ 1964-1969 թվականներին եղել է Երևանի անասնաբուծական-անասնաբուժական ինստիտուտի ուսումնափորձնական տնտեսության տնօրեն։ 1969-1987 թվականներին դասավանդել է գենետիկայի և կենդանաբանության ամբիոնում։ 1983–1987 թվականներին եղել է գենետիկայի և կենդանաբանության ամբիոնի վարիչ, 1987-1995 թվականներին՝ ՀՀ անասնաբուծության տոհմային գործի գիտաարտադրական միավորումում գլխավոր տնօրեն, միաժամանակ՝ Անասնաբուծության և կերարտադրության գիտահետազոտական ինստիտուտի տնօրեն և գենետիկայի ու կենսատեխնոլոգիայի բաժնի վարիչ։ 1994 թվականին՝ ՀԳԳԱ անասնաբուծության և անասնաբուժական բժշկագիտության բաժանմունքի ակադեմիայի քարտուղար, 1995-1997 թվականներին՝ հայկական գյուղատնտեսական ակադեմիայում գենետիկայի և կենսաբանության ամբիոնի վարիչ։ 1997 թվականին՝ ընդհանուր կենսաբանության ամբիոնների վարիչ։

Աշխատանքները վերաբերում են տոհմային տավարաբուծության զարգացման, տավարի բազմապտղության, գենետիկայի, ինբրեդային ճնշվածության և հիբրիդային հզորության կենսատնտեսական բնույթի, ինչպես նան կլոնավորման խնդիրներին։ Կովկասյան գորշ տավարի ցեղի ստեղծման մասնակիցներից է։ Համահեղինակ է բուհական դասագրքերի։

## Պարգևներ
* Ն. Ի. Վավիլովի հուշամեդալ (1987)։
* ՀԳԱ ոսկե մեդալ (2000)։

## Երկեր
* Գյուղատնտեսական կենդանիների արհեստական սերմնավորման կազմակերպումը տնտեսավարման տարբեր ձևերի պայմաններում, Երևան, 1994։
* Գյուղատնտեսական կենդանիների գենետիկա և կենսատեխնոլոգիայի հիմունքներ, 1998, տիտղթ. (Վոլոդյա Արեստակի Զորանյան)։
* Անասնաբուծության և կերարտադրության տեխնոլոգիաները տնտեսավարման արդի պայմաններում, 1995, տիտղթ. (խմբ.՝ Վ. Ա. Զորանյան)
* Пути ускорения интенсификации кормопроизводства в Армянской ССР =ՀՍՍՀ-ում կերարտադրության ինտենսիվացման արագացման ուղիները ։ Сборник научных трудов, 1987, т.л. (ред. В. А. Зоранян).

## Ծանոթագրություններ

Կատեգորիա:Գյուղատնտեսական գիտությունների դոկտորներ
Կատեգորիա:Հայ անասնաբույծներ
Կատեգորիա:Հայ պրոֆեսորներ
Սեդրակ Առաքելյան (այլ կիրառումներ)

**Սեդրակ Առաքելյան** անուն-ազգանունը կարող է վերաբերել՝

* Սեդրակ Առաքելի Առաքելյան (1884-1942), հայ նկարիչ։
* Սեդրակ Թովմասի Առաքելյան (1896-1957), անասնաբույժ, դերասան։

## Ծանոթագրություններ

Կատեգորիա:Ազգանուններ այբբենական կարգով
Մընաս բարով, ուղտ բարեկամ…

**«Մընաս բարով, ուղտ բարեկամ…»**, Հովհաննես Թումանյանի ստեղծագործություններից, գրվել է 1902 թվականի նոյեմբերի 5-ին, Բորժոմում։

## Ստեղծման պատմություն
Բորժոմի ապարանք իր այցելությունը հումորով ներկայացնելու նպատակով, Թումանյանն օգտագործել է բանահյուսական նյութը։ Ապարանքում այդ օրերին եղել են թագավորական ընտանիքի անդամներ, և բանաստեղծի բժիշկ բարեկամ Ա․ Զարգարյանը (Ռուստեմը) ապրել ու աշխատել է որպես բժիշկ։ Թումանյանի այցը չեն նկատել թագավորական ընտանիքի անդամները։ Հենց սա էլ ակնարկվում է ոտանավոր—առակում։
                                            
Եղիշե Չարենցի անվան գրականության և արվեստի թանգարանի Փիլիպոս Վարդազարյանի ֆոնդի 413/10 գ համարում է պահվում Թումանյանի՝ 1902 թվականի նոյեմբերի 5-ին Բորժոմից Փիլիպոս Վարդազարյանին հղած նամակը և դրա մեջ՝ ինքնքագիրը։

Առաջին անգամ տպագրվել է երկերի ժողովածուի 5-րդ հատորի 244 էջում, այնուհետև՝ առաջին հատորի 507 էջում։

## Ծանոթագրություններ

Կատեգորիա:Բանաստեղծություններ
Արտաշես Զիրոյան

**Արտաշես Նորայրի Զիրոյան** (), հայ բուսաբան։ Կենսաբանական գիտությունների դոկտոր (1989): Ամերիկայի կենսագրական ինստիտուտի «Տարվա մարդ» (1998):

## Կենսագրություն
Արտաշես Զիրոյանը ծնվել է 1950 թվականի մարտի 20-ին, Վարդենիկ գյուղում։ 1972 թվականին ավարտել է Հայկական գյուղատնտեսական ինստիտուտը։ 1966-2000 թվականներին աշխատել Է ՀՀ ԳԱԱ բուսաբանության ինստիտուտում, 1980 թվականից՝ բույսերի Էկոլոգիայի բաժնի վարիչ։ 1982-1987 թվականներին և 1992-1996 թվականներին եղել է փոխտնօրեն, 1987-1992 թվականներին՝ տնօրեն։ 2000-2002 թվականներին եղել է ՀՀ բնապահպանության փոխնախարար, 2002 թվականից՝ բնապահպանության նախարարության կենսառեսուրսների կառավարման գործակալության պետ, 2016 թվականի սեպտեմբերից՝ Խաչատուր Աբովյանի անվան հայկական պետական մանկավարժական համալսարանի կենսաբանության և նրա դասավանդման մեթոդիկայի ամբիոնի վարիչի պաշտոնակատար։

Զիրոյանն առաջինն է տվել ՀՀ բուսական պաշարների էներգետիկական գնահատականը և կազմել բուսածածկի, դրա կենսաարտադրողականության և երկրաբուսաբանական քարտեզները։ Մշակել է կենսաբազմազանության հզորությունների գնահատման ն կենդանի վերափոխված օրգանիզմների կառավարման, ինչպես նաև Հայաստանի բնության հատուկ պահպանվող տարածքների զարգացման պետական ռազմավարության և գործողությունների ազգային ծրագրեր։

## Անդամակցություն
* Էկոլոգիայի և կենսագործունեության անվտանգության միջազգային ակադեմիայի անդամ (1997)։

## Պարգևներ
* Սորոսի մրցանակ, 1992
* ԱՄՆ-ի կենսաշխարհագրության ինստիտուտ՝ ոսկե մեդալ, տարվա մարդ, 1998, 1999

## Երկեր
* Արագածի ալպիական բուսաշխարհը, Երևան, 1993 (համահեղինակ)։

## Ծանոթագրություններ

Կատեգորիա:Հայ բուսաբաններ
Կատեգորիա:Կենսաբանական գիտությունների դոկտորներ
Կատեգորիա:ՀԱԱՀ շրջանավարտներ
Կադիդիատու Դիանի

**Կադիդիատու Դիանի** (), ֆրանսիացի ֆուտբոլիստ, որը խաղում է Ֆրանսիայի ֆուտբոլի կանանց առաջնության Պարի Սեն Ժերմենի կազմում։

Դիանին խաղացել է Ֆրանսիայի ֆուտբոլի ազգային հավաքականում տարբեր երիտասարդական մակարդակներում, այդ թվում` ՖԻՖԱ-ի 2012 թվականի կանանց աշխարհի գավաթի խաղերը, որտեղ նա խփել է չորս գոլ և իր թիմին օգնել է դառնալու առաջնության հաղթող։ Նա խաղացել է նաև ՖԻՖԱ-ի 2014 թվականի կանանց աշխարհի գավաթի խաղերին, խփելով մեկ գոլ Նոր Զելանդիայի կանանց մինչև 20 տարեկանների ազգային հավաքականի դարպասը և օգնելով Ֆրանսիայի հավաքականին ավարտել առաջնությունը երրորդ հորիզոնականով։

## Միջազգային գոլեր

## Մրցանակներ
**SheBelieves Cup*. հաղթող 2017

## Ծանոթագրություններ

## Արտաքին հղումներ
* ՈՒԵՖԱ-ի խաղացողի պրոֆիլ
* Թվիթերի պրոֆիլ

Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:Կանանց ֆուտբոլի հարձակվողներ
Կատեգորիա:Ֆուտբոլիստուհիներ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Ֆրանսիայի հավաքականի ֆուտբոլիստներ
Կուդոյամա

, Ճապոնիայի Վակայամա պրեֆեկտուրայի Իտո գավառում գտնվող ավան։ Ավանի մակերեսը կազմում է 44,12 կմ², բնակչությունը՝ 4 490 մարդ (2014 թվականի օգոստոսի 1-ի տվյալների համաձայն), բնակչության խտությունը՝ 101,77 մարդ/կմ²։

## Աշխարհագրական դիրք
Կուդոյամա ավանը տեղակայված է Հոնսյու կղզու Կինկի տարածաշրջանի Վակայամա պրեֆեկտուրայում։ Այս ավանի հետ սահմանակցում են Հասիմոտո քաղաքը և Կոյա, Կացուրագի ավանները և Նոսեգավա գյուղը։

## Բնակչություն
Ավանի բնակչությունը կազմում է 4 490 մարդ (2014 թվականի օգոստոսի 1-ի տվյալների համաձայն), իսկ խտությունը՝ 101,77 մարդ/կմ²։ Բնակչության թվաքանակի փոփոխությունը՝ 1980-2005 թվականներին.

## Պատկերասրահ

Kudoyama-townoffice.jpg|Կուդոյամա ավանի համայնաքապետարանը
Kudoyama-Postoffice.jpg|Կուդոյմա ավանի փոստատունը
KUDOYAMA Station.jpg|Կուդոյամա ավանի կայարանը
Niukanshoubu jinja honden.jpg|Տեսարժան վայր Կուդոյամա ավանում
Jisonin hondo.jpg|Տաճար Կուդոյամա ավանում
Zenmyoshoin hondo.jpg|Տաճար Կուդոյամա ավանում


## Ծանոթագրություններ

## Արտաքին հղումներ
* * Ճապոնական Կուդոյամա ավանի պաշտոնական վեբկայք

Կատեգորիա:1889 թվականին հիմնադրված բնակավայրեր
Կատեգորիա:Ճապոնիայի ավաններ
Եվրախորհրդարանի ընտրություններ Ֆինլանդիայում (2019)

**Եվրախորհրդարանի ընտրություններ Ֆինլանդիայում (2019)** (, ), Եվրախորհրդարանի ընտրություններ, որոնք տեղի են ունեցել 2019 թվականի մայիսի 26-ին։

Տպագիր մամուլի ասոցիացիայի անցկացրած հարցման համաձայն՝ յուրաքանչյուր երրորդ ֆիննը հավատում է, որ կողմնակի ուժերը կփորձեն ազդել գալիք խորհրդարանական և եվրոընտրությունների ելքի վրա։

2019 թվականի ապրիլի 8-ին կուսակցությունները հրապարակել են Եվրախորհրդարանի ընտրությունների թեկնածուների ամբողջական ցանկը։

Նախնական քվեարկությունը Ֆինլանդիայում տեղի է ունեցել մայիսի 15-21-ը։ Վերլուծաբանները նշում են Ֆինլանդիայի երիտասարդության շրջանում ավանդաբար ցածր ընտրական ակտիվության մասին։

### Մասնակիցներ
* Կենտրոնի կուսակցության ցանկը՝ 20 թեկնածու
* Ազգային կոալիցիոն կուսակցության ցանկը՝ 20 թեկնածու
* Ֆինլանդիայի սոցիալ-դեմոկրատական կուսակցության ցանկը՝ 20 թեկնածու
* Ձախ դաշինքի ցանկը՝ թեկնածու
* Կանաչների ցանկը՝ 20 թեկնածու
* Շոտլանդիայի ազգային կուսակցության ցանկը՝ 20 թեկնածու
* Քրիստոնյա դեմոկրատների ցանկը՝ 11 թեկնածու
* Իրական ֆինների ցանկը՝ 20 թեկնածու
* Կապույտ կուսակցության ցանկը՝ 9 թեկնածու
* Կոմկուսի ցանկը՝ 20 թեկնածու
* Ֆինլանդիայի ցանկը՝ առաջին 18 թեկանծու
* Ֆեմինիստների ցանկը՝ 3 թեկնածու
* Լիբերալների ցանկը՝ 7 թեկնածու
* Ծովահեն կուսակցության ցանկը՝ 13 թեկնածու
* Քաղաքացիների ցանկը՝ 11 թեկնածու
* Կենդանիների պաշտպանության կուսակցության ցանկը՝ 7 թեկնածու
* 7 աստղերի շարժման ցանկը՝ 20 թեկնածու
* Իրական ֆինների ցանկը՝ 1 թեկնածու

## Ծանոթագրություններ

Կատեգորիա:Եվրոպական միության քաղաքականություն
Կատեգորիա:2019 մայիսի իրադարձություններ
Կատեգորիա:2019 ընտրություններ
Կիմինո

, Ճապոնիայի Վակայամա պրեֆեկտուրայի Կայսո գավառում գտնվող ավան։ Ավանի մակերեսը կազմում է 128,31 կմ², բնակչությունը՝ 9 482 մարդ (2014 թվականի օգոստոսի 1-ի տվյալների համաձայն), բնակչության խտությունը՝ 73,90 մարդ/կմ²։

## Աշխարհագրական դիրք
Կիմինո ավանը տեղակայված է Հոնսյու կղզու Կինկի տարածաշրջանի Վակայամա պրեֆեկտուրայում։ Այս ավանի հետ սահմանակցում են Կայնան, Կինոկավա քաղաքները և Կացուրագի, Արիդագավա ավանները։

## Բնակչություն
Ավանի բնակչությունը կազմում է 9 482 մարդ (2014 թվականի օգոստոսի 1-ի տվյալների համաձայն), իսկ խտությունը՝ 73,90 մարդ/կմ²։ Բնակչության թվաքանակի փոփոխությունը՝ 1980-2005 թվականներին.

## Սիմվոլիկա
Կիմինո ավանը խորհրդանշող ծառ է համարվում *[[Torreya nucifera)]]*-ն, ծաղիկ՝ սակուրայի ծաղիկը, թռչուն՝ *[[Motacilla grandis]]*-ը։

## Ծանոթագրություններ

## Արտաքին հղումներ
* * Ճապոնական Կիմինո ավանի պաշտոնական վեբկայք

Կատեգորիա:2006 թվականին հիմնադրված բնակավայրեր
Կատեգորիա:Ճապոնիայի ավաններ
Ֆարիդ Ժանգիրով

**Ֆարիդ Իսմագիլովիչ Ժանգիրով** (, ), խորհրդային և ռուս ֆուտբոլիստ (հարձակվող, կիսապաշտպան), մարզիչ։

## Կարիերա
Տոլյատիի ՕՌՄՄՊՄԴ-4 ֆուտբոլային դպրոցի սան է, մարզիչը եղել է Վ. Նայդենկոն։ 1983-1988 թվականներին խաղացել է երկրորդ լիգայում Տոլյատիի «Տորպեդո» (1983-1985, 1988) և Կիրովի «Դինամո» (1986-1987) ակումբներում։ 1988-1989 թվականներին Լենինգրադի «Զենիթ» ակումբի կազմում անցկացրել է 7 հանդիպում բարձրագույն լիգայում։ 1989 թվականի մրցաշրջանի երկրորդ կեսում տեղափոխվել է «Ուրալմաշ» ակումբ, որի կազմում խաղացել է երկու տարի։ 1991 թվականի կեսին վերադարձել է Տոլյատի, որտեղ խաղացել է «Լադա» ակումբում մինչև 1994 թվականը՝ այդ ընթացքում թիմի կազմում մասնակցելով երկու խաղի Ռուսաստանի բարձրագույն լիգայում։ 1995 թվականին խաղացել է երկրորդ լիգայում «Լադա» (Դիմիտրովգրադ) ակումբում, հաջորդ մրցաշրջանը բաց է թողել և ավարտել կարիերան «Լադա-Տոլյատի ՎԱԶ» ակումբում, որտեղ հանդես է եկել 1997-1998 թվականներին։ 1998 թվականին եղել է թիմի մարզիչ, 2003 թվականինն եղել է «Կայսար» ակումբի մարզիչ, 2009 թվականին «Կիզիլժար» (Պետրոպավլովսկ, Ղազախստան) ակումբի մարզիչ։

Ավարտել է Մարզիչների բարձրագույն դպրոցը, 2015 թվականի օգոստոսի դրությամբ եղել է դասավանդող մարզիչ Տոլյատիի «Լադա» ՕՌՄՄՊՄԴ-ում։

## Ծանոթագրություններ

## Արտաքին հղումներ
* 

Կատեգորիա:Զենիթի ֆուտբոլիստներ
Կատեգորիա:Խորհրդային ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
Կատեգորիա:Ռուս ֆուտբոլային մարզիչներ
Ելենա Վերդուգո

**Ելենա Անջելա Վերդուգո** (, ),  կինոյի և հեռուստատեսության ամերիկացի դերասանուհի, առավել հայտնի է դարձել «բժիշկ Մարկուս Ուելբի» հեռուստասերիալում իր կատարած դերի համար, որի շնորհիվ «Էմմի» մրցանակաբաշխության ժամանակ նա ստացել է  երկու անվանակարգ։

## Կենսագրություն
Վերդուգոն ծնվել է Կալիֆոռնիա նահանգում՝ Հոլիվուդում։ Վերդուգոյի դերասանական կարիերան սկսել է 1931 թվականին «Հեծելազորը Արևմուտքից» ֆիլմում, սակայն դերասանուհին ակտիվորեն նկարահանվել է միայն 1940-ականներից սկսած։ 1946 թվականին, «Փոքրիկ հսկա» ֆիլմի նկարահանումների ժամանակ, Ելենա Վերդուգոն ծանոթանում է սցենարիստ Չարլզ Մարիոնի հետ, ով հետագայում դարձել է նրա ամուսինը։ Ամուսինները միասին ապրել են ավելի քան 50 տարի, մինչև 1999 թվականին Մարիոյի սրտամկանի սուր կաթվածից մահանալը։ Այնուհետև Ելենայի երկրորդ ամուսինը դարձավ Չարլզ Ռոզուելը։

1949 թվականին դերասանուհին գլխավոր դեր է ստացել ռեժիսոր Ֆրենկ Մաքդոնալդի «Մեծ սոմբրերո» ֆիլմում։ Հեռուստատեսությունում Վերդուգոն շատ մեծ ճանաչում է ձեռք բերել «Միլի հետ հանդիպումը» կատակերգությական ֆիլմում գլխավոր դերակատարման համար։ Այնուհետև Ելենա Վերդուգան նկարահանվել է՝ «Բոբ և սքանչելի ռիելթորական» (1958), «Ռեդիգո» (1963) և «Ձեր առաջին տպավորությունը» (1963) հեռուստասերիալներում։

1964 թվականի փետրվարից մինչև հունիսն ընկած ժամանակահատվածում դերասանուհին մասնակցել Է CBS հեռուստաալիքի հեռարձակած «Ֆիլա Սիլվերսի նոր շոուն» իրավիճակային կատակերգությունում։ Ավելի ուշ Վերդուգոն մասնակցել է մի շարք հեռուստահաղորդումներում և ռադիոհաղորդումներում՝ «Շնորհավորում եմ», «Հայրիկը ավելի լավ գիտի», «Տիեզերքում կորածը» և «Ջոնի Ռինգո» ֆիլմերը։

Ելենա Վերդուգոն  Հոլիվուդյան փառքի ծառուղում ունի իր աստղը, որին նա արժանացել է հեռուստատեսության զարգացման գործում ունեցած ներդրումների համար։

Ելենա Վերդուգոն մահացել է 2017 թվականի մայիսի 30-ին Լոս Անջելեսում 92 տարեկան հասակում։

## Ծանոթագրություններ

Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի կինոդերասանուհիներ
Կատեգորիա:«Էմմի» մրցանակի դափնեկիրներ
Կատեգորիա:21-րդ դարի ամերիկացի կանայք
Կատեգորիա:Դերասանուհիներ Կալիֆոռնիայից
Կատեգորիա:20-րդ դարի ամերիկացի դերասանուհիներ
Կատեգորիա:Հոլիվուդյան փառքի ծառուղի
Քրիստելա Ալոնսո

**Քրիստելա Ալոնսո** (, ), ամերիկացի դերասանուհի, սթենդ-ափ կատակերգու, սցենարիստ և պրոդյուսեր, որը հայտնի է որպես «Քրիստելա» սիթքոմի ստեղծող և առաջատար դերակատար։

## Կյանք և կարերիա
Ալոնսոն ծնվել և մեծացել է Տեխասի Սան Խուան քաղաքում, որտեղ ավարտել է միջնակարգ դպրոցը։ 2006 թվականին սկսել է իր կարիերան որպես ստենդ-ափ կատակերգու՝ մասնակցելով տարբեր հեռուստատեսային շոուների։
 
2013 թվականին Քրիստելան, չունենալով դերասանական փորձ, վաճառել է «Քրիստելա» մուլտիկամերային կիսաինքնակենսագրական սիթքոմի սցենարը ABC-ի համար։ 2014 թվականի սկզբին, երբ սկսվել է փորձնական մրցաշրջանը, ալիքը չի թույլատրել շարունակել սերիալի արտադրությունը։ Այնուամենայնիվ, փետրվարի 26-ին հայտարարվել է, որ ալիքը նախագծին տվել է, այսպես կոչված, «հայեցակարգի ապացույց» և ոչ թե լիարժեք օդաչուի նկարահանումներ, այլ միայն շնորհանդեսի։ Նկարահանումներն անցկացվել են «Վերջին իսկական տղամարդը» սիթքոմի դեկորացիաներում երկու օրվա փորձերից հետո, սակայն դա բավական է եղել, որպեսզի Ալոնսոյի նախագիծը կարողանա ուժեղ ցուցանիշներ ստանալ ֆոկուս խմբերի մոտ՝ հաղթելով այնպիսի խոշոր պիլոտային ծրագրերի, ինչպիսիք են Հենրի Ուինքլերի ու Ջուդիթ Լայթի «Ուինքլերները» և Քևին Հարթի շոուն։ 2014 թվականի մայիսի 8-ին ABC-ն պատվիրել է սերիալի առաջին եթերաշրջանի նկարահանումները 2014-15 թվականների հեռուստաեթերաշրջանում հեռարձակելու համար։ Շոուն նորամուտը տեղի է ունեցել 2014 թվականի հոկտեմբերի 10-ին, և Ալոնսոյի խաղն արժանացել է քննադատների դրական արձագանքին։

2017 թվականի հունվարին հայտարարվել է, որ Ալոնսոն հնչյունավորել է Քրուս Ռամիրեսին Disney-Pixar-ի «Մեքենաներ 3» անիմացիոն ֆիլմում։

## Ծանոթագրություններ

Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի կատակերգուներ
Կատեգորիա:Ամերիկացի սցենարիստներ
Կատեգորիա:Ամերիկացի պրոդյուսերներ
Կատեգորիա:Դերասանուհիներ այբբենական կարգով
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հնչյունավորողներ
Մելանի Լոյպոլց

**Մելանի Լոյպոլց** (, ), գերմանացի ֆուտբոլի կիսապաշտպան։ Հանդես է գալիս Բավարիայի կանանց ֆուտբոլային ակումբում։ Եվրոպայի չեմպիոն (2013)։

## Կարիերա
### Միջազգային
Մինչև 17 տարեկան Գերմանիայի ազգային թիմի կազմում խաղացել է ՖԻՖԱ 2010 Մ-17 աշխարհի գավաթի մրցաշարում, որտեղ երկու գոլ խփել է Հարավային Աֆրիկայի դեմ
խաղում։ 2011 ՈՒԵՖԱ-ի Մ-17 կանանց մրցաշարում եղել է թիմի ավագը, որտեղ Ֆրանսիայի դեմ կիսաեզրափակիչ խաղում բաց է թողել տուգանային հարվածը։

2013 թվականի հունիսի 19-ին Լոյպոլցը Գերմանիայի մեծահասակների կազմում Պադերբորն քաղաքում խաղացել է Կանադայի կանաց ֆուտբոլի հավաքանի դեմ՝ 1: 0 հաշվով։ Հաջորդ օրն ընդգրկվել է Գերմանիայի ՈւԵՖԱ-ի Կանանց Եվրո 2013 խմբում։

Եղել է 2016 ամառային օլիմպիական խաղերի կազմում, որտեղ Գերմանիան արժանացել է ոսկե մեդալի։ Ընդգրկված է եղել 2019 կանանց ֆուտբոլի աշխարահի գավաթի խաղում, որտեղ Հարավային Աֆրիկայի կանանց հավաքականի դեմ խաղում Գերմանիան տարել է 4-0 հաշվով հաղթանակ։

#### Միջազգային գոլեր

Աղբյուր՝

## Մրցանակներ
### Միջազգային
* Եվրոպայի կանանց ֆուտբոլի առաջնություն՝ հաղթանակ, 2013
* ՖԻՖԱ-ի Մ-20 կանանց ֆուտբոլի աշխարհի գավաթ՝ երկրորդ տեղ, 2012
* Ալգարվե գավաթ՝ հաղթանակ, 2014
* Ամառային օլիմպիական խաղեր՝ ոսկե մեդալ, 2016

### Բավարիայի կանանց ֆուտբոլային ակումբ
* Գերմանիայի կանանց ֆուտբոլի առաջնություն՝ հաղթանակ, 2014-15, 2015-16

## Ծանոթագրություններ

## Արտաքին հղումներ
*
*
*
*Profile at German Football Association 
*Player German domestic football stats at German Football Association

Կատեգորիա:2016 թվականի Ամառային օլիմպիական խաղերի չեմպիոններ
Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:Գերմանացի կին ֆուտբոլիստներ
Կատեգորիա:Կանանց ֆուտբոլի կիսապաշտպաններ
Կատեգորիա:Բավարիա Մյունխենի ֆուտբոլիստներ
Կատեգորիա:Չելսիի ֆուտբոլիստներ
Կատեգորիա:Ֆրայբուրգի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Ջաբրայիլ Կադիև

**Ջաբրայիլ Ասլանբեկովիչ Կադիև** (, ), ռուս ֆուտբոլիստ, կիսապաշտպան։

## Ակումբային կարիերա
Ջաբրայիլ Կադիևը Գրոզնիի «Թերեք» ակումբի սան է, որի կազմում էլ սկսել է իր պրոֆեսիոնալ կարիերան՝ հանդես գալով ակումբի երիտասարդական կազմում Չեչնիայում։ 2013 թվականի հունվարին Զաուր Սադաևի հետ միասին վարձավճարային հիմունքներով տեղափոխվել է իսրայելական «Բեյթար» ակումբ (Երուսաղեմ)։ Իսրայելի ակումբի երկրպագուների՝ մուսուլմանների նկատմամբ տածած ատելության պատճառով ստիպված է եղել վերադառնալ «Թերեք»։ 2013 թվականի մայիսին Սադաևը և Կադիևը վերադարձել են հարազատ ակումբ։ 2013 թվականի հունիսին Ջաբրայիլ Կադիևը վարձավճարային հիմունքներով տեղափոխվել է Գրոզնիի «Թերեքի» ֆարմ-ակումբ՝ «Թերեք-2»։ 2014/15 մրցաշրջանում Կադիևը դարձել է իր ակումբի լավագույն ռմբարկու «Հարավ» տարածաշրջանի երկրորդ դիվիզիոնում՝ 22 խաղում խփելով 7 գոլ։

2017 թվականի աշնանը հանդես է եկել ՊՖԼ առաջնությունում «Դրուժբա» ակումբի (Մայկոպ) կազմում։

## Ելույթների վիճակագրություն

## Ծանոթագրություններ

## Արտաքին հղումներ
* Ֆուտբոլիստի էջը ՌՖՊԼ կայքում 
* Ֆուտբոլիստի էջը Sports.ru կայքում
* Ֆուտբոլիստի էջը «Թերեքի» պաշտոնական կայքում 

Կատեգորիա:Ռուս ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Տղամարդկանց ֆուտբոլի պաշտպաններ
Դենիս Դորոժկին

**Դենիս Իգորևիչ Դորոժկին** (, ), ռուս ֆուտբոլիստ, «Փյունիկ» ակումբի հարձակվող։

## Կարիերա
Վեց տարեկանից սկսել է մարզվել հոր՝ Իգոր Դորոժկինի մոտ «Կիրովեց» ակումբում։ Տասը տարեկանում հրավիրվել է «Օլիմպիա», որտեղ խաղացել է 6 տարի՝ մինչև միջնակարգ դպրոցն ավարտելը։ 2004  թվականին Դենիսը հեռացել է թիմից և վերադարձել «Կիրովեց»։ Խաղացել է քաղաքի և մարզի առաջնություններում, այդ թվում նաև Ժիրնովի «Բուրովիկում» և Օլիմպիական ռեզերվի ուսումնարանում։ 2007 թվականին Դենիսին հրավիրել են մասնակցելու «Կրասնոդար» նոր ակումբի փորձնական հավաքին։ Հաջող հավաքից հետո պայմանագիր է կնքել ակումբի հետ։ «Կրասնոդարի» կազմում խաղացել է երեք մրցաշրջան՝ անցկացնելով ընդհանուր առմամբ 84 հանդիպում և խփել 23 գոլ։ 2010 թվականին վարձավճարով տեղափոխվել է «Ռոտոր»։ 2011/12 մրցաշրջանի առաջին մասն անցկացրել է «Չերնոմորեցում», երկրորդ մասը՝ Մոսկվայի «Տորպեդոյում»։ 2012/13 մրցաշրջանն անցկացրել է «Սպարտակ-Նալչիկում»։ Մրցաշրջանի ավարտին վարձավճարային հիմունքներով տեղափոխվել է «Լուչ Էնեգիա»։ 2013 թվականի դեկտեմբերի վերջին երկամյա պայմանագիր է կնքել «Ուրալի» հետ։ 2016 թվականի համալրել է «Տամբով» ակումբի շարքերը։

## Ձեռքբերումներ
* Երկրորդ դիվիզիոնի Հարավ տարածաշրջանի բրոնզե մեդալակիր – 2008

## Վիճակագրություն

## Ծանթագրություններ

## Արտաքին հղումներ
* 
* 
* 

Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Սպարտակ Նալչիկի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Տորպեդո Մոսկվայի ֆուտբոլիստներ
Կատեգորիա:Փյունիկի ֆուտբոլիստներ
Կատեգորիա:Ֆակելի ֆուտբոլիստներ
Կատեգորիա:Ուրալի ֆուտբոլիստներ
Ալեքսանդր Դովբնյա (ֆուտբոլիստ, 1987)

**Ալեքսանդր Վյաչեսլավովիչ Դովբնյա** (, ), ռուս ֆուտբոլիստ, «Օրենբուրգ» ակումբի դարպասապահ։ Ռուսաստանի սպորտի վարպետ։

## Կենսագրություն
Ֆուտբոլով սկսել է զբաղվել 10 տարեկանում։ Խաղացել է Կոմետա, Սպարտակ-2 ՄՊՄԴ, «Футбольное дело» դպրոցներում։ 2007-2008 թվականներին հանդես է եկել ֆիննական «Հակա» ակումբում, որտեղ անցկացրել է 52 խաղ և բաց թողել 62 գնդակ։ 2008-2009 թվականներին եղել է «Սիբիր» և «Նիժնի Նովգորոդ» թիմերի կազմերում, բայց նրանց կազմում չի անցկացրել ոչ մի խաղ։ 2011-2012 թվականներին հանդես է եկել մերձմոսկովյան «Պոդոլե» ակումբում։ 2012 թվականին խաղացել է Մոսկվայի «Տորպեդո» ակումբում։ 2013 թվականի օգոստոսի 17-ին վարձավճարով տեղափոխվել է «Լուչ Էներգիա» ակումբ։ Սեպտեմբերի 16-ին կատարել է իր նորամուտը Վլադիվոստոկի ակումբում՝ մասնակցելով Տուլայի «Արսենալ» ակումբի դեմ խաղին (3:0)։ 2014 թվականի փետրվարի 4-ին «Լուչ Էներգիա» ակումբը գնել է ֆուտբոլիստի պայմանագիրը։ 2016 թվականին տեղափոխվել է Սմոլենսկի «Դնեպր» ակումբ, սակայն շուտով պայմանագիր է կնքել «ՍԿԱ-Խաբարովսկ» ակումբի հետ։ 2018 թվականի ամռանը պայմանագիր է կնքել «Օրենբուրգ» ակումբի հետ։

## Ձեռքբերումներ
* Ֆինլանդիայի առաջնության արծաթե, բրոնզե մեդալակիր – 2006, 2007
* ՖԱԼ գավաթի դափնեկիր – 2014, սպորտի վարպետ

## Ծանոթագրություններ

## Արտաքին հղումներ
* 
* 

Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Ռուսաստանի սպորտի վարպետներ
Կատեգորիա:Տորպեդո Մոսկվայի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Համրը (Ռաֆայել)

**Համրը (Ռաֆայել)** (),  Ռաֆայելի վրձնին պատկանող անհայտ երիտասարդ կնոջ դիմանկարի պայմանական անվանումը, որը դասվում է նկարչի ֆլորենտական շրջանի ստեղծագործությունների շարքին։

## Պատմություն
Նկարի ստեղծումը թվագրվում է 1507 կամ 1508 թվականով։  Ելիզավետա Գոնզակային՝ Ուրբինիստական դուքս Գվիդոբալդո Մոնտեֆելտռոյի կնոջը կամ դուքս Ջովաննայի քրոջը սովորաբար անվանել են Ռաֆայելի բնորդուհի։ Մինչև 1631 թվականը «Համրը» պահվել է Ուրբինոյում, ապա տեղափոխվել Ֆլորենցիա։ 1927 թվականին նկարը  Ուֆֆիցիից վերադարձվել է  Մարկեի Ազգային պատկերասրահ՝ հեղինակի հայրենիք։

1975 թվականի փետրվարի 6-ին «Համրը»  «Սենեգալյան մադոննայի» և Պիեռո դելլա Ֆրանչեսկայի «Քրիստոսի խարազանումը» կտավների հետ գողացվել է թանգարանից և սահմանից դուրս բերվել։ Մեկ տարի անց Ինտերպոլը բոլոր երեք նկարները հայտնաբերել է Լոկարնոյում (Շվեյցարիա)։

## Նկարի կառուցվածք
Աղջիկը պատկերված է երեք քառորդ շրջադարձի դիրքով նստած։ Նայում է հանդիսատեսին աջից ձախ, նրա մազերը մեջտեղից բաժանված են 2 մասի․  դրանով էլ «Համրը» նման է Լեոնարդո դա Վինչիի հայտնի «Մոնա Լիզային»։ Սակայն կան նաև տարբերություններ․ նկարի ֆոնը մուգ է, իսկ զգեստը նկարված է ամենայն մանրամասնությամբ։ Բնորդուհու ձեռքերը հենված են անտեսանելի ճաղաշարին։ Դրանում կարելի է նկատել ֆլամանդական բնանկարիչ Հանս Մեմլինգի ազդեցությունը, որը կրում էր դեռևս Ռաֆայելի ուսուցիչը՝ Պիետրո Պերուջինոն։

## Ծանոթագրություններ

## Գրականություն
* Pierluigi De Vecchi, *Raffaello*, Rizzoli, Milano 1975.
* Paolo Franzese, *Raffaello*, Mondadori Arte, Milano 2008. ISBN 978-88-370-6437-2
* Comando Carabinieri — TPC, *Anno Operativo 2001*, Edizioni De Luca, Roma 2001.

## Արտաքին հղումներ
* Portrait of a Woman (La Muta) 

Կատեգորիա:Նկարներ այբբենական կարգով
Կատեգորիա:1507 նկարներ
Կատեգորիա:Կանանց դիմապատկերներ
Կատեգորիա:Ռաֆայել Սանտիի նկարներ
Սան Խոսե դել Վալյե

**Սան Խոսե դել Վալյե** (), բնակավայր Իսպանիայի հարավում, Կադիսի պրովինցիայում (Անդալուսիայի ինքնավար հանրույթում)։ Մունիցիպալիտետը (համայնքը) մտնում է Կամպինիա դե Խերես շրջանի (կոմարկայի) կազմի մեջ։ Զբաղեցնում է 226 կմ² տարածք։ Բնակչության թիվը 2010 թվականի տվյալներով եղել է 4445, խտությունը՝ մեկ քառակուսի կիլոմետրի վրա 19 մարդ։ Մարզի վարչական կենտրոնից հեռավորությունը 71 կիլոմետր է։

## Տնտեսություն
Սան Խոսե դել Վալյեի բնակիչների հիմնական զբաղմունքը գյուղատնտեսությունն է, մասնավորապես՝ անասնապահությունը, ինչպես նաև աշխատանքը գյուղատնտեսությանն օժանդակող ու նրա արտադրանքը վերամշակող ձեռնարկություններում։

Արդեն հայտարարվել է այս բնակավայրում մաքուր էներգիայի կենտրոն բացելու մասին։

Համայնքի ղեկավարությունն սկսել է քայլեր ձեռնարկել գյուղական զբոսաշրջության բնագավառում բնակավայրի ունեցած ներուժն օգտագործելու ուղղությամբ։ Խոսքը վերաբերում է հատկապես մերձակա Սիեռա դե լաս Կաբրաս լեռնաշղթային, որ հայտնի է հետիոտն տուրիզմի լայն հնարավորություններով և խմելու ջրի պաշարներով։

## Անվանի համաքաղաքացիներ
* Լուիս Ալբերտո Ռոմերո Ալկոնչել - ֆուտբոլիստ

## Ծանոթագրություններ

## Արտաքին հղումներ
* Պաշտոնական կայքէջը
* Ayuntamiento de San José del Valle
* Սան Խոսե դել Վալյե

Կատեգորիա:Բնակավայրեր այբբենական կարգով
Կատեգորիա:Իսպանիայի աշխարհագրություն
Կատեգորիա:Իսպանիայի բնակավայրեր
Ավետարան (4860)

**Ավետարան** (4860), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4860 թվի տակ։ Ձեռագիրը գրվել է 17-րդ դարում Մկրտիչ գրիչի կողմից։ Ստացողը եղել է Ղարիպշահ տանուտերն։ Գրված է թղթի վրա, որը ունի 27,5X18 չափս։ Ձեռագիրը կազմված է 289 թերթից։ Գրված է երկսյուն, բոլորգրով։ Ունի տերունական 10, ավետարանիչ 4, խորան 10, կիսախորան և լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 90ա, 286բ, հետագայի՝ 288բ (1633թ.), 289բ (18-րդ դար), կնիք՝ 289բ (Մնացական)։
## Ծանոթագրություններ
Ավետարան (4861)

*Ավետարան*' (4861), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4861 թվի տակ։ Ձեռագիրը գրվել է 1587 թվականին Կարապետ աբեղա գրիչի կողմից Վանիկում։ Կազմողը եղել է Փիլիսոփա Խունունը։ Ստացողները եղել են Կարապետ և Գրիգոր քահանայք։ Գրված է թղթի վրա, որը ունի 27X18 չափս։ Ձեռագիրը կազմված է 276 թերթից։ Ունի տերունական 14, ավետարանիչ 4, խորան 10, կիսախորան և լուսանցազարդ մանրանկարներ։ Կազմը՝ կաշեպատ տախտակ դրոշամզարդ, յուղանկար և աստառը՝ վանդակազարդ կտավ։ Հիշատակարաններ գրչի՝ 140ա, 274ա, հետագայի՝ 22ա (1685թ.), 23բ (1704թ.):

## Ծանոթագրություններ
Յայսմաւուրք (4865)

**Յայսմաւուրք** (4865), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4865 թվի տակ։ Ձեռագիրը գրվել է 15-րդ դարում Վարդան և Ագարիավ  գրիչների կողմից։ Ստացողները եղել են Խալիմ Խաթունը և Ստեփաննոս Բեդլուն։ Գրված է թղթի վրա, որը ունի 36.5x26 չափս։ Ձեռագիրը կազմված է 514 թերթից։ Գրված է երկսյուն, բոլորգրով։ Կազմը՝ կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 63բ, 216ա, 257ա, 433բ և այլուր։

## Ծանոթագրություններ
Նոել Նիլ

**Նոել Դարլին Նիլ** (, ), ամերիկյան դերասանուհի։

## Կենսագրություն
Ծնվել է Մինեապոլիսում՝ Միննեսոտա նահանգում, լրագրող Դևիդ Նիլի և նրա թատերական պարուհի կնոջ ընտանիքում։ Երիտասարդ տարիքում աշխատել է որպես մոդել՝  Երկրորդ աշխարհամարտի տարիներին մեծ հաջողությունների հասնելով փին-ափ աղջկա կերպարում։ Նիլն առաջին անգամ էպիզոդիկ դերով կինոէկրանին է հայտնվել 1942 թվականին, իսկ կինոյում լիարժեք կարիերան սկսել է 1944 թվականին՝ «Paramount Pictures»-ի հետ պայմանագիր կնքելուց հետո։

Նրան  մեծ ճանաչում են բերել Լոիս Լեյնի դերը «Սուպերմեն» (1948), «Ատոմային մարդը Սուպերմենի դեմ» (1950) ֆիլմերում և 1950-ական թվականների «Սուպերմենի արկածները» հեռուստասերիալում։ Տասնամյակներ շարունակ Նիլը հանդես է եկել Սուպերմենի մասին տարբեր ներկայացումներում՝ հաճախ խաղալով գլխավոր հերոսների ազգականներից մեկի դերը, այդ թվում՝ 1978 թվականի «Սուպերմեն» ֆիլմում, «Սուպերտղա» և «Լոիս և Քլարկ։ Սուպերմենի նոր արկածները» հեռուստասերիալներում և 2006 թվականին «Սուպերմենի վերադարձը» ֆիլմում։ 2010 թվականի հունիսի 15-ին Մետրոպոլիս քաղաքում, որը համարվում է «Սուպերմենի պաշտոնական տունը», բացվել է Լոիս Լեյնի հուշարձանը, որի կերպարի նախատիպը Նոել Նիլն է։

1943 թվականին դերասանուհին ամուսնացել է հոլիվուդյան դիմահարդար Հերոլդ Լիրլիի հետ, որը վախճանվել է 1994 թվականին։

## Ծանոթագրություններ

Կատեգորիա:Նոյեմբերի 25 ծնունդներ
Կատեգորիա:1920 ծնունդներ
Կատեգորիա:Հուլիսի 3 մահեր
Կատեգորիա:2016 մահեր
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի կինոդերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Ամերիկացի երկարակյացներ
Արիդագավա

, Ճապոնիայի Վակայամա պրեֆեկտուրայի Արիդա գավառում գտնվող ավան։ Ավանի մակերեսը կազմում է 351,77 կմ², բնակչությունը՝ 26 430 մարդ (2014 թվականի օգոստոսի 1-ի տվյալների համաձայն), բնակչության խտությունը՝ 75,13 մարդ/կմ²։

## Աշխարհագրական դիրք
Արիդագավա ավանը տեղակայված է Հոնսյու կղզու Կինկի տարածաշրջանի Վակայամա պրեֆեկտուրայում։ Այս ավանի հետ սահմանակցում են Արիդա, Կայնան, Տանաբե քաղաքները, Կիմինո, Հիդիկագավա, Կացուրագի, Յուասա, Հիրոգավա ավանները և Նոսեգավա գյուղը։

## Բնակչություն
Ավանի բնակչությունը կազմում է 26 430 մարդ (2014 թվականի օգոստոսի 1-ի տվյալների համաձայն), իսկ խտությունը՝ 75.13 մարդ/կմ²։ Բնակչության թվաքանակի փոփոխությունը՝ 1980-2005 թվականներին.

## Սիմվոլիկա
Արիդագավա ավանը խորհրդանշող ծառ է համարվում *[[Citrus unshiu]]*-ն, ծաղիկ՝ զարդենին, թռչուն՝ *[[Parus varius]]*-ը։

## Ծանոթագրություններ

## Արտաքին հղումներ
* * Ճապոնական Արիդագավա ավանի պաշտոնական վեբկայք

Կատեգորիա:Ճապոնիայի ավաններ
Հիդակագավա

, Ճապոնիայի Վակայամա պրեֆեկտուրայի Հիդակա գավառում գտնվող ավան։ Ավանի մակերեսը կազմում է 331,65 կմ², բնակչությունը՝ 9 946 մարդ (2014 թվականի օգոստոսի 1-ի տվյալների համաձայն), բնակչության խտությունը՝ 29,99 մարդ/կմ²։

## Աշխարհագրական դիրք
Հիդակագավա ավանը տեղակայված է Հոնսյու կղզու Կինկի տարածաշրջանի Վակայամա պրեֆեկտուրայում։ Այս ավանի հետ սահմանակցում են Գոբո, Տանաբե քաղաքները և Հիդակա, Ինամի, Հիրոգավա, Արիդագավա ավանները։

## Բնակչություն
Հիդակագավա ավանի բնակչությունը կազմում է 9 946 մարդ (2014 թվականի օգոստոսի 1-ի տվյալների համաձայն), իսկ խտությունը՝ 29,99 մարդ/կմ²։ Բնակչության թվաքանակի փոփոխությունը՝ 1980-2005 թվականներին.

## Պատկերասրահ

Dojoji Gobo Wakayama15s3200.jpg|
Wasa Station 2016.jpg|Հիդակագավա ավանի կայարանը
San Pin Nakatsu01.JPG|Փողոց Հիդակագավա ավանում
Tsubayama-1649-r1.jpg|


## Տես նաև
* Հիդակա
* Ինամի
* Հիրոգավա
* Արիդագավա

## Ծանոթագրություններ

## Արտաքին հղումներ
* * Ճապոնական Հիդակագավա ավանի պաշտոնական վեբկայք

Կատեգորիա:Ճապոնիայի ավաններ
Յուասա

, Ճապոնիայի Վակայամա պրեֆեկտուրայի Արիդա գավառում գտնվող ավան։ Ավանի մակերեսը կազմում է 20,80 կմ², բնակչությունը՝ 12 401 մարդ (2014 թվականի օգոստոսի 1-ի տվյալների համաձայն), բնակչության խտությունը՝ 596,20 մարդ/կմ²։

## Աշխարհագրական դիրք
Յուասա ավանը տեղակայված է Հոնսյու կղզու Կինկի տարածաշրջանի Վակայամա պրեֆեկտուրայում։ Այս ավանի հետ սահմանակցում են Արիդա քաղաքը և Հիրոգավա, Արիդագավա ավանները։

## Բնակչություն
Ավանի բնակչությունը կազմում է 12 401 մարդ (2014 թվականի օգոստոսի 1-ի տվյալների համաձայն), իսկ խտությունը՝ 20,80 մարդ/կմ²։ Բնակչության թվաքանակի փոփոխությունը՝ 1980-2005 թվականներին.

## Սիմվոլիկա
Յուասա ավանը խորհրդանշող ծառ է համարվում *[[Podocarpus nagi]]*-ն, ծաղիկ՝ *[[Citrus sulcata]]*-ն։

## Պատկերասրահ

Yuasa town office.JPG|Յուասա ավանի համայնքապետարան
Yuasa02s3200.jpg|Փողոց Յուասա ավանում
Yuasa09s3200.jpg|Տաճար Յուասա ավանում
例大祭の渡御.jpg|Փառատոն Յուասա ավանում


## Ծանոթագրություններ

## Արտաքին հղումներ
* * Ճապոնական Յուասա ավանի պաշտոնական վեբկայք

Կատեգորիա:1896 թվականին հիմնադրված բնակավայրեր
Կատեգորիա:Ճապոնիայի ավաններ
Յուրա

, Ճապոնիայի Վակայամա պրեֆեկտուրայի Հիդակա գավառում գտնվող ավան։ Ավանի մակերեսը կազմում է 30,74 կմ², բնակչությունը՝ 5 987 մարդ (2014 թվականի օգոստոսի 1-ի տվյալների համաձայն), բնակչության խտությունը՝ 194,76 մարդ/կմ²։

## Աշխարհագրական դիրք
Յուրա ավանը տեղակայված է Հոնսյու կղզու Կինկի տարածաշրջանի Վակայամա պրեֆեկտուրայում։ Այս ավանի հետ սահմանակցում են Հիրոգավա, Հիդակա ավանները։

## Բնակչություն
Ավանի բնակչությունը կազմում է 5 987 մարդ (2014 թվականի օգոստոսի 1-ի տվյալների համաձայն), իսկ խտությունը՝ 194,76 մարդ/կմ²։ Բնակչության թվաքանակի փոփոխությունը՝ 1980-2005 թվականներին.

## Պատկերասրահ

Shirasaki00091.jpg|
Port of Yura and JMSDF Yura Naval Base, -4 Aug. 2010 a.jpg|
Yura town.jpg|
Kasane yama.jpg|
IMG 3403 half.JPG|
興国寺 - 本堂.JPG|


## Սիմվոլիկա
Յուրան խորհրդանշող ծաղիկ է համարվում նարգիզը։

## Ծանոթագրություններ

## Արտաքին հղումներ
* * Ճապոնական Յուրա ավանի պաշտոնական վեբկայք

Կատեգորիա:Ճապոնիայի ավաններ
Առստամյան

**Առստամյան**, հայկական ազգանուն։

## Ազգանունը կրողներ
* Աբել Առստամյան (1970-1992), ազատամարտիկ, Արցախյան ազատամարտի մասնակից։
* **[[Ալեքսանդր Առստամյան (այլ կիրառումներ)|Ալեքսանդր Առստամյան]]**
** Ալեքսանդր Գեորգիի Առստամյան (1962-1992), ազատամարտիկ, Արցախյան ազատամարտի մասնակից։
** Ալեքսանդր Սարգսի Առստամյան (1943-1992), ազատամարտիկ, Արցախյան ազատամարտի մասնակից։
* Ալեքսեյ Արկադիի Առստամյան (1967-1992), ազատամարտիկ, Արցախյան ազատամարտի մասնակից։
* Առստամ Շուրայի Առստամյան (1969-1992), ազատամարտիկ, Արցախյան ազատամարտի մասնակից։
* Արարատ Բորիսի Առստամյան (1973-1992), ազատամարտիկ, Արցախյան ազատամարտի մասնակից։
* Արամայիս Հրանտի Առստամյան (1971-1992), ազատամարտիկ, Արցախյան ազատամարտի մասնակից։
* Արթուր Ալեքսանդրի Առստամյան (1962-1993), ազատամարտիկ, Արցախյան ազատամարտի մասնակից։
* Արմո Գրիգորիի Առստամյան (1954-1993), ազատամարտիկ, Արցախյան ազատամարտի մասնակից։
* Արտուր Առստամյան (1964-1989), ազատամարտիկ, Արցախյան ազատամարտի մասնակից։
* Բենիկ Բախշիի Առստամյան (1958-1993), ազատամարտիկ, Արցախյան ազատամարտի մասնակից։
* Բորիս Լազրի Առստամյան (1954-1993), ազատամարտիկ, Արցախյան ազատամարտի մասնակից։
* Գևորգ Առստամյան (188?-1902), մամուլի աշխատակից։
* Գրիգոր Առստամյան (1971-1992), ազատամարտիկ։ 
* Դավիթ Առստամյան (1860-ական թթ.-?), գյուղատնտես։
* Էդուարդ Նապոլեոնի Առստամյան (1964-1992), ազատամարտիկ, Արցախյան ազատամարտի մասնակից։
* Թևոս Իսմայիլի Առստամյան (1972-1993), ազատամարտիկ, Արցախյան ազատամարտի մասնակից։
* Ժենյա Մելիքի Առստամյան (1935), քիմիկոս։ 
* Ժիրայր Առստամյան (1975-1994), ազատամարտիկ, Արցախյան ազատամարտի մասնակից։
* Կոլյա Աշոտի Առստամյան (1966-1993), ազատամարտիկ, Արցախյան ազատամարտի մասնակից։
* Հ. Առստամյան (1900-ական թթ.-?), լրագրող։
* Հարութ Կարմենի Առստամյան (1974-1992), ազատամարտիկ, Արցախյան ազատամարտի մասնակից։
* Հմայակ Յուրիի Առստամյան (1970-1992), ազատամարտիկ, Արցախյան ազատամարտի մասնակից։
* Հովիկ Վարդանի Առստամյան (1969-1993), ազատամարտիկ։
* Յուրի Գուրգենի Առստամյան (1960-1993), ազատամարտիկ, Արցախյան ազատամարտի մասնակից։
* Նավասարդ Զավենի Առստամյան (1967-1993), ազատամարտիկ, Արցախյան ազատամարտի մասնակից։
* Շուրա Իսահակի Առստամյան (1937-1993), ազատամարտիկ, Արցախյան ազատամարտի մասնակից։
* Ռադիկ Ջալալի Առստամյան (1956-1992), ազատամարտիկ, Արցախյան ազատամարտի մասնակից։
* Ռաֆիկ Շաբոյի Առստամյան (1952-1992), ազատամարտիկ, Արցախյան ազատամարտի մասնակից։
* Սարգիս Զիլֆիի Առստամյան (1904-1985), գյուղատնտես, լրագրող։
* **[[Սերգեյ Առստամյան (այլ կիրառումներ)|Սերգեյ Առստամյան]]**
** Սերգեյ Ալեքսանդրի Առստամյան  (1965-1993), ազատամարտիկ, Արցախյան ազատամարտի մասնակից։
** Սերգեյ Միքայելի Առստամյան 1954-1994), ազատամարտիկ, Արցախյան ազատամարտի մասնակից։
** Սերգեյ Վլադիմիրի Առստամյան, ՀՀ ԶՈՒ գնդապետ, Արիության մեդալակիր։
* Վլադիկ Ալբերտի Առստամյան (1957-1994), ազատամարտիկ-հրամանատար, ՊԲ ավագ լեյտենանտ։
* Տանյա Սեպեյի Առստամյան (1967), բուժքույր, ազատամարտիկ։

## Տես նաև
* Առուստամյան

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Պարսկերեն հիմքով ազգանուններ
Կատեգորիա:Յան վերջածանցով ազգանուններ
Ասուկա (Նարա)

, Ճապոնիայի Նարա պրեֆեկտուրայի Տակաիտի գավառում գտնվող գյուղ։ Գյուղի մակերեսը կազմում է 24,08 կմ², բնակչությունը՝ 5 505 մարդ (2014 թվականի օգոստոսի 1-ի տվյալների համաձայն), բնակչության խտությունը՝ 228,61 մարդ/կմ²։

## Աշխարհագրական դիրք
Ասուկա գյուղը տեղակայված է Հոնսյու կղզու Կինկի տարածաշրջանի Նարա պրեֆեկտուրայում։ Այս գյուղի հետ սահմանակցում են Կաշիհարա, Սակուրաի քաղաքները և Տակատորի, Յոսինո ավանները։

## Բնակչություն
Ասուկա գյուղի բնակչությունը կազմում է 5 505 մարդ (2014 թվականի հուլիսի 1-ի տվյալների համաձայն), իսկ խտությունը՝ 228,61 մարդ/կմ²։ Բնակչության թվաքանակի փոփոխությունը՝ 1980-2005 թվականներին.

## Սիմվոլիկա
Ասուկա գյուղը խորհրդանշող ծառ է համարվում *[[Zelkova serrata]]*-ն, ծաղիկ՝ *[[Citrus tachibana]]*-ն։

## Ծանոթագրություններ

## Արտաքին հղումներ
* * Ճապոնական Ասուկա ավանի պաշտոնական վեբկայք

Կատեգորիա:Ճապոնիայի գյուղեր
Հիրոգավա

, Ճապոնիայի Վակայամա պրեֆեկտուրայի Արիդա գավառում գտնվող ավան։ Ավանի մակերեսը կազմում է 65,31 կմ², բնակչությունը՝ 7 443 մարդ (2014 թվականի օգոստոսի 1-ի տվյալների համաձայն), բնակչության խտությունը՝ 113,96 մարդ/կմ²։

## Աշխարհագրական դիրք
Հիրոգավա ավանը տեղակայված է Հոնսյու կղզու Կինկի տարածաշրջանի Վակայամա պրեֆեկտուրայում։ Այս ավանի հետ սահմանակցում են Յուասա, Արիդագավա, Յուրա, Հիդակա, Հիդակագավա ավանները։

## Բնակչություն
Ավանի բնակչությունը կազմում է 7 443 մարդ (2014 թվականի օգոստոսի 1-ի տվյալների համաձայն), իսկ խտությունը՝ 113,96 մարդ/կմ²։ Բնակչության թվաքանակի փոփոխությունը՝ 1980-2005 թվականներին.

## Սիմվոլիկա
Հիրոգավա ավանը խորհրդանշող ծառ է համարվում *[[Quercus glauca]]*-ն, ծաղիկ՝ *[[Lilium japonicum]]*-ը։

## Պատկերասրահ

Inamura no hi no yakata.jpg|Մարզադպրոց Հիրոգավա ավանում
IMAG Hamaguti Goryou.JPG|Համագուտի Գորյուի արձանը
Hiromura-teibou and sea.JPG|Տեսարժան վայր Հիրոգավա ավանում
Hiromura Teibo Seawall Aerial photograph.jpg|Հիրոգավայի համայնապատկերը երկնքից
Hiromura-teibou 20141102.JPG|Ծառուղի Հիրոգավա ավանում
Hiro hachiman.jpg|Տաճար Հիրոգավա ավանում


## Ծանոթագրություններ

## Արտաքին հղումներ
* * Ճապոնական Հիրոգավա ավանի պաշտոնական վեբկայք

Կատեգորիա:1955 թվականին հիմնադրված բնակավայրեր
Կատեգորիա:Ճապոնիայի ավաններ
Էդվարդ Թոսունյան

**Էդվարդ Ներսեսի Թոսունյան** (), հայ ճարտարագետ-շինարար։

## Կենսագրություն
Էդվարդ Թոսունյանը ծնվել է 1936 թվականի մարտի 8-ին, Թբիլիսի քաղաքում։ 1960 թվականին ավարտել է Թբիլիսիի Վրացական պոլիտեխնիկական ինստիտուտը։ 1961-1981 թվականներին եղել է Հայպետնախագիծ ինստիտուտի գլխավոր կոնստրուկտոր, 1981 թվականից՝ Երևանշինի նախագծային շինմոնտաժային բաժնի գլխավոր ճարտարագետի տեղակալ։ 1999 թվականից բնակվել է Մոսկվայում։

* Հեղինակ-կոնստրուկտորն է՝ 
* Երևանում կառուցված խոշորապանելային բնակելի տների (ԽՍՀՄ Նախարարների խորհրդի մրցանակ՝ 1991): 
* «Հրազդան» մարզադաշտ, 1971 (ՀԽՍՀ Պետական մրցանակ՝ 1979):
* ԵՊՀ էլեկտրատեխնիկական ֆակուլտետի մասնաշենք, 1976։
* 3000 դիտատեղով հեծանվահրապարակ, 1980։
* Գյումրիի օդանավակայան, 1982։
* Երևանի «էրեբունի» օդանավակայան, 1983։
* Ծաղկաձորում՝ ԽՍՀՄ նախկին գլխավոր մարզահանգրվան, 1961-1965։
* Գորիսում՝ ՀՊՄՀ-ի մասնաճյուղի շենք, 1967։
* «Արարատ» ֆուտբոլի թիմի Ձորաղբյուրի ուսումնամարզական համալիր, 1969։
* Կապանում՝ թեք հարթությունների վրա սանդղաձև բազմահարկ բնակելի տներ, 1976։
* ԲԱՄ-ի Տայուրա ավանում՝ շինություններ, 1970-ական թվականներ։

## Պարգևներ
* Խորհրդային ճարտարապետության նվաճումների դափնեկիր (1967-1972)։
* ՀԽՍՀ Պետական մրցանակ (1979)։
* «Տարվա լավագույն կառույց» դափնեկիր (1983)։
* «Տարվա լավագույն ստեղծագործություն» համամիութենական ստուգատեսների դափնեկիր (1984)։
* ԽՍՀՄ Նախարարների խորհրդի մրցանակ (1991)։
* Մ. Լոմոնոսովի անվան մեդալ։

## Ծանոթագրություններ

Կատեգորիա:Հայ ճարտարագետներ
Կատեգորիա:Հայ շինարարներ
Կատեգորիա:Վրաստանի տեխնիկական համալսարանի շրջանավարտներ
Կատեգորիա:ՀԽՍՀ պետական մրցանակի դափնեկիրներ
Սիմա (քաղաք)

, Ճապոնիայի Միե պրեֆեկտուրայում գտնվող քաղաք։ Քաղաքի մակերեսը կազմում է 179,72 կմ², բնակչությունը՝ 51 273 մարդ (2014 թվականի օգոստոսի 1-ի տվյալների համաձայն), բնակչության խտությունը՝ 285,29 մարդ/կմ²։

2016 թվականի մայիսի 26-27-ին Սիմա քաղաքում անցկացվել է Մեծ յոթնյակի 42-րդ սամմիթը։

## Աշխարհագրական դիրք
Սիմա քաղաքը տեղակայված է Հոնսյու կղզու Կինկի տարածաշրջանի Միե պրեֆեկտուրայում։ Այս քաղաքն ընդգրկված է Իսե-Սիմա ազգային պարկի կազմի մեջ։ Սիմայի հետ սահմանակցում են Իսե, Տոբա քաղաքները և Մինամիիսե ավանը։

## Բնակչություն
Քաղաքի բնակչությունը կազմում է 51 273 մարդ (2014 թվականի օգոստոսի 1-ի տվյալների համաձայն), իսկ խտությունը՝ 285,29 մարդ/կմ²։ Բնակչության թվաքանակի փոփոխությունը՝ 1980-2005 թվականներին.

## Տնտեսություն
Քաղաքի տարածքում կան մի քանի ծովափնյա շրջաններ, մի քանի ոչ մեծ նավահանգիստներ և ձկնարտադրությամբ զբաղվող ընկերություններ, Իսոբե շրջանում տեղակայված է *«Shima Spain Village»* զվարճանքների այգին։

## Պատկերասրահ

File:Kashikojima Hojoen 01.jpg|Կասիկո կղզի 
File:Shimakan CLASSIC.jpg|*Shima Kanko* հյուրանոց
File:Ise-Shima Royal Hotel 1.jpg|*Ise-Shima Royal* հյուրանոց 
File:Mie Prefecture Fisheries Research Institute 20100214.jpg|Ձկնորսական ինստիտուտ
File:Erihara-dam 01.JPG|Էրիհարա ջէկ


## Ծանոթագրություններ

## Արտաքին հղումներ
* * Ճապոնական Սիմա ավանի պաշտոնական վեբկայք

Կատեգորիա:2004 թվականին հիմնադրված բնակավայրեր
Կատեգորիա:Ճապոնիայի քաղաքներ
Կիոսակի

, Ճապոնիայի Միե պրեֆեկտուրայի Կուվանո գավառում գտնվող ավան։ Ավանի մակերեսը կազմում է 15,72 կմ², բնակչությունը՝ 6 486 մարդ (2014 թվականի օգոստոսի 1-ի տվյալների համաձայն), բնակչության խտությունը՝ 415,603 մարդ/կմ²։

## Աշխարհագրական դիրք
325px|մինի|Կիոսակի ավանի համայնքապետարան
Կիոսակի ավանը տեղակայված է Հոնսյու կղզու Կինկի տարածաշրջանի Միե պրեֆեկտուրայում։ Այս ավանի հետ սահմանակցում են Կուվանա և Յատոմի քաղաքները։

## Բնակչություն
Ավանի բնակչությունը կազմում է 6 486 մարդ (2014 թվականի օգոստոսի 1-ի տվյալների համաձայն), իսկ խտությունը՝ 415,603 մարդ/կմ²։ Բնակչության թվաքանակի փոփոխությունը՝ 1980-2005 թվականներին.

## Սիմվոլիկա
Կիոսակի ավանը խորհրդանշող ծառ է համարվում սակուրան, ծաղիկ՝ նարգիզը։

## Ծանոթագրություններ

## Արտաքին հղումներ
* * Ճապոնական Կիոսակա ավանի պաշտոնական վեբկայք

Կատեգորիա:1989 թվականին հիմնադրված բնակավայրեր
Կատեգորիա:Ճապոնիայի ավաններ
Ռալֆ Նևիլ (Ռեյբիի 2-րդ բարոն Նևիլ)

thumb|upright=1.3|Ռալֆ Նևիլի ու իր կնոջ՝ Ալիսի վնասված գերեզմանը, որը գտնվում է Դարհեմի եկեղեցու հարավային երկու սյուների միջև։ Համեմատաբար լավ է պահպանվել Ալիսի գերեզմանը, որը նայողին ամենամոտն է։|alt=

**Ռալֆ Նևիլ, Ռեյբիի 2-րդ բարոն Նևիլ**, (), անգլիացի արիստոկրատ։

Ռեյբիի 1-ին բարոն Նևիլ Ռալֆ Նևիլի ու վերջինիս կնոջ՝ Յուֆեմիա դե Քլեյվրինգի որդին։

Նևիլի գլխավորությամբ անգլիական զորքերը հաղթանակ են տարել 1346 թվականի հոկտեմբերի 17-ին տեղի ունեցած Նևիլի խաչի ճակատամարտում՝ պարտության մատնելով Շոտլանդիայի թագավոր Դավիդ II-ին։

## Ամուսնություն և զավակներ
1326 թվականի հունվարի 14-ին ամուսնացել է Ստրաթոն Աուդլեյի 1-ին լորդ Հաֆ դե Աուդլեյի ու նրա կնոջ՝ Իզոլդա լե Ռոուսի դուստր Ալիս դե Աուդլեյի հետ (մահ․ 1358), որից ունեցել է տասներեք զավակ․
# Յուֆեմիա Նևիլ (մոտ․ 1327 - 1394), 1344 թվականին ամուսնացել է բարոն Ռոբերտ Քլիֆֆորդի հետ, երկրորդ անգամ՝  բարոն Թոմաս Լյուսիի որդի Ռեյնոլդ [Ռեջինալդ] Լյուսիի հետ, այնուհետև երրորդ անգամ՝ ասպետ Վալտեր Հեսելարթոնի հետ։
# Ռեյբիի 3-րդ բարոն Նևիլ՝ Ջոն Նևիլ, (1322/8–17 հոկտեմբերի, 1388), նախ ամուսնացել է Մաուդ Փերսիի, ապա նաև Էլիզաբեթ Լատիմերի հետ և երկուսից էլ զավակներ ունեցել։
# Մարգարեթ Նևիլ (12 փետրվարի, 1329 - 12 մայիսի, 1372), նախ ամուսնացել է Ուիլյամ դե Ռոսի՝ 3-րդ բարոն դե Ռոսի հետ, որից զավակներ չի ունեցել, ապա Նորթումբերլանդիայի 1-ին կոմս Հենրի Փերսիի հետ, որից ունեցել է զավակ։ Նաև ամուսնացել է սըր Ժան Ուիլյամ 6-րդ կոմս ԴեՌոսի հետ, որի նույնպես զավակ է ունեցել։
# Քեթրին Նևիլ (մոտ.1330 - 1 սեպտեմբերի, 1361), ամուսնացել է Ջայլզլենդի 2-րդ բարոն Դաքրի՝ Ուիլյամ Դաքրիի հետ
# Սըր Ռալֆ Նևիլ (մոտ.1332 - մոտ.1380), ամուսնացել է Էլիզաբեթ դե Լիդեսի հետ
# Էլդոնի Ռոբերտ Նևիլ (c.1337), ամուսնացել է Կլարա Փինքիի հետ
# Ուիլյամ Նևիլ (մոտ.1338 - մոտ.1391), նախ ամուսնացել է Էլիզաբեթ լե Վալեյզի, ապա նաև Ալիս դե Ֆիլբերթի հետ
# Էլեանոր Նևիլ (մոտ.1340), ամուսնացել է Ջոֆրեյ Սքրոուփի հետ
# Ալեքսանդր Նևիլ (մոտ.1341 - 1392), Յորքի արքեպիսկոպոս
# Էլիզաբեթ Նևիլ (մոտ.1343)
# Իզաբել Նևիլ (մոտ.1344), ամուսնացել է Հաֆ ՖիթզՀաֆ ՖիթզՀենրիի հետ
# Թոմաս Նևիլ (մոտ.1355)
# Ալիս Նևիլ

## Նախնիներ
## Նշումներ

## Ծանոթագրություններ
*
* 
* 

## Արտաքին հղումներ
* Ralph Neville, 2nd Baron Nevill of Raby



Կատեգորիա:13-դարի անգլիացիներ
Կատեգորիա:13-րդ դարի ծնունդներ
Կատեգորիա:1367 մահեր
Կատեգորիա:14-րդ դարի անգլիացիներ
Վիկտոր Թարգուլյան

**Վիկտոր Հովհաննեսի Թարգուլյան** (), հայ աշխարհագետ, հողագետ։ Աշխարհագրական գիտությունների դոկտոր (1968), պրոֆեսոր (1988)։ Հողագետների միջազգային ընկերության 5-րդ հանձնաժողովի փոխնախագահ (1990)։ Հողագետների Դոկուչաևյան ընկերության փոխնախագահ (1992)։ Հողագետների միջազգային ընկերության 5-րդ հանձնաժողովի նախագահ (1994)։

## Կենսագրություն
Վիկտոր Թարգուլյանը ծնվել է 1934 թվականի օգոստոսի 10-ին, Մոսկվա քաղաքում։ 1957 թվականին ավարտել է Մոսկվայի Տիմիրյազևի անվան գյուղատնտեսական ակադեմիան։ 1963 թվականին ավարտել է Մոսկվայի պետական համալսարանը։ 1972 թվականից եղել է ԽՍՀՄ ԳԱ Աշխարհագրության ինստիտուտի առաջատար գիտաշխատող։ Դասախոսում է Մոսկվայի պետական համալսարանում։

Աշխատանքները վերաբերում են հողերի աշխարհագրության, հողառաջացման, հողմահարման, հողերի երկրաքիմիայի հարցերին։ Համահեղինակ է ատլասների, «Հողերի գլոբալ փոփոխություններ» (1990, անգլերեն) գրքի։

## Երկեր
* Հողերի գլոբալ փոփոխություններ, անգլերեն, 1990։
* Почвообразование и выветривание в холодных гумидных областях, Москва, 1971 (համահեղինակ).
* Ветровал и таежное почвообразование. Москва, 1995 (համահեղինակ).
* Организация, состав и генезис дерново-палево-подзолистой почвы на покровных суглинках, Москва, 1974.
* Возраст и эволюция черноземов, Москва, 1988.

## Ծանոթագրություններ

Կատեգորիա:Աշխարհագրական գիտությունների դոկտորներ
Կատեգորիա:Հայ աշխարհագրագետներ
Կատեգորիա:Հայ հողագետներ
Կատեգորիա:Հայ պրոֆեսորներ
Առուշանյան

**Առուշանյան**, հայկական ազգանուն։

## Ազգանունը կրողներ
* Ավետիս Ալեքսեյի Առուշանյան (1975-1994), ազատամարտիկ, Արցախյան ազատամարտի մասնակից։
* **[[Արթուր Առուշանյան (այլ կիրառումներ)|Արթուր Առուշանյան]]**
** Արթուր Անդրանիկի Առուշանյան (1969-1994), ազատամարտիկ, Արցախյան ազատամարտի մասնակից։
** Արթուր Աշոտի Առուշանյան (1993), կիոկուշինկայ ոճի կարատեիստ, Եվրոպայի և աշխարհի չեմպիոն։
* Արմեն Ռաֆայելի Առուշանյան (1964-1993), ազատամարտիկ, Արցախյան ազատամարտի մասնակից։
* Ալբերտ Գրիգորիի Առուշանյան (1971-1994), ազատամարտիկ, Արցախյան ազատամարտի մասնակից։
* Ալյոշա Խաչատուրի Առուշանյան (1946-1992), ազատամարտիկ, Արցախյան ազատամարտի մասնակից։
* Առուշ Առուշանյան (1991), պետական գործիչ։
* Առուշան Առուշանյան (1953-1990), ազատամարտիկ, Արցախյան ազատամարտի մասնակից։
* Բագրատ Իսահակի Առուշանյան (1903-1994), խորհրդային բանակի գեներալ-լեյտենանտ։
* Բորիս Առուշանյան (1948), քաղաքական, պետական գործիչ։
* Գառնիկ Ալյոշայի Առուշանյան (1965-1998), ազատամարտիկ, Արցախյան ազատամարտի մասնակից։
* Գարիկ Գավրուշի Առուշանյան (1975-1994), ազատամարտիկ, Արցախյան ազատամարտի մասնակից։
* Գենադի Ալբերտի Առուշանյան (1985), դերասան։
* Գրիշա Թավադի Առուշանյան (1912-2003), մանկավարժ, Երկրորդ համաշխարհային պատերազմի մասնակից։
* Լորենց Սուլեյմանի Առուշանյան (1935-2017), դերասան։
* Կառլեն (Լյովա) Գրիգորի Առուշանյան (1932-2007), ինժեներ-էներգետիկ։
* Հենրիկ Առուշանյան (20-րդ դար), թղթակից։
* Մանվել Արամի Առուշանյան (1973-1992), ազատամարտիկ, Արցախյան ազատամարտի մասնակից։
* Մարտիկ Էդուարդի Առուշանյան (1972-1993), ազատամարտիկ, Արցախյան ազատամարտի մասնակից։
* Շմավոն Մինասի Առուշանյան (1903-1982), ՀԽՍՀ ԳԽ նախագահ (1954-1963)։
* Ջանիկ Ալյոշայի Առուշանյան (1974-1994), ազատամարտիկ, Արցախյան ազատամարտի մասնակից։
* Ռադիկ Ռաֆիկի Առուշանյան (1964), անեսթեգիոլոգ-ռեանիմատոլոգ։
* Սերյոժա Սամսոնի Առուշանյան (1953-1992), ազատամարտիկ, Արցախյան ազատամարտի մասնակից։
* Սլավիկ Առուշանյան (1949), Ղարաբաղյան շարժման մասնակից։
* Վալերի Արշավիրի Առուշանյան (1959-1992), ազատամարտիկ, Արցախյան ազատամարտի մասնակից։
* Վահագն Էդուարդի Առուշանյան (1968-1992), ազատամարտիկ, Արցախյան ազատամարտի մասնակից։
* Վահան Առուշանի Առուշանյան (1917-1983), դերասան։
* Վաղարշակ Բեյբուդի Առուշանյան (1948-1992), ազատամարտիկ, Արցախյան ազատամարտի մասնակից, Արցախի Հանրապետության ԳԽ պատգամավոր (1991)։
* Տոլիկ Առուշանյան (1956-1992), ազատամարտիկ, Արցախյան ազատամարտի մասնակից։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Պարսկերեն հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ
Արթուր Առուշանյան (այլ կիրառումներ)

**Արթուր Առուշանյան** անուն-ազգանունը վերաբերում է՝

* Արթուր Անդրանիկի Առուշանյան (1969-1994), ազատամարտիկ, Արցախյան ազատամարտի մասնակից։
* Արթուր Աշոտի Առուշանյան (1993), կիոկուշինկայ ոճի կարատեիստ, Եվրոպայի և աշխարհի չեմպիոն։